Viðurkenna tap á Írlandi
John McGuirk, talsmaður hópsins Save The 8th, sem berst gegn lögleiðingu fóstureyðinga á Írlandi, hefur viðurkennt að andstæðingar lögleiðingar hafi tapað þjóðaratkvæðagreiðslunni á Írlandi sem fór fram í gær. Þetta kemur fram í umfjöllun Sky News .
Úrslit atkvæðagreiðslunnar munu ekki liggja fyrir fyrr en síðdegis í dag, en talning er hafin og gefa útgönguspár til kynna að niðurstaðan yrði 68% með lögleiðingu en 32% gegn. Irish Times segir frá því að talningin hingað til gefi vísbendingu um að úrslitin verði í takt við útgönguspár.
Samkvæmt Sky á McGuirk að hafa sagt við írska ríkisútvarpið RTE að niðurstaðan lægi fyrir og að "það eru engar líkur á því að lagabreytingunni verði hafnað". Hann sagði jafnframt að réttur barns í kviði yrði ekki til í lögum, heldur hefði lagasetning aðeins viðurkennt þann rétt.
"Hann [réttur ófædds barns] er til óháð því hvernig fólk kýs, Hann er til óháð ákvæðum stjórnarskrár," sagði McGuirk.
Frétt af mbl.is
John McGuirk, talsmaður hópsins Save The 8th, sem berst gegn lögleiðingu fóstureyðinga á Írlandi, hefur viðurkennt að andstæðingar lögleiðingar hafi tapað þjóðaratkvæðagreiðslunni á Írlandi sem fór fram í gær.
Úrslit atkvæðagreiðslunnar munu ekki liggja fyrir fyrr en síðdegis í dag, en talning er hafin og gefa útgönguspár til kynna að niðurstaðan yrði 68% með lögleiðingu en 32% gegn.
"Hann [réttur ófædds barns] er til óháð því hvernig fólk kýs, Hann er til óháð ákvæðum stjórnarskrár," sagði McGuirk.